Linus Pauling

Linus Carolus Pauling (natus die 28 Februarii 1901 Portlandiae in Oregonia – mortuus die 19 Augusti 1994 in  Big Sur , California) fuit chemicus  Americanus oriundus e Germania. Primus electronegativitatem atomorum metiri docuit (1932)Atkins, Jones, Laverman. Chemical principles, editio septima, 2016: 2D1., hoc est vim qua unumquodque elementum electrones ad se attrahit.

Una cum Maria Curie et uno cum K. Barry Sharpless, Pauling est homo qui bis praemium Nobelianum accepit, accurate: anno 1954 Nobelianum Chemiae Praemium studii biochemiae de vinculo chemico causa (inter alia helicis α in proteinarum secundaria structura inventor fuit) et anno 1962 Praemium Nobelianum Pacis Componendae ratione motus abrogationis armarum atomicarum abstulit. Ac contra bellum et conta Bellum Indosinense II pugnaverat. 

Ab anno 1968 ad medicinae studium sese convertit atque novum medicinae genus professus est quam medicinam orthomolecularem appellavit"Orthomolecular Psychiatry", Science 1968(60) : 255-271 et "Orthomolecular Somatic and Psychiatric Medicine", Journal of Vital Substances 1968(14) : 1-3.. Putabat enim sanitatem corporis humani in recto (Graece ortho-) numero molecularum in corpore naturaliter versantium constare. Contra pleraque medicamina, ut substantias adventicias, etiamsi nonnumquam ad morbum impugnandum necessarias, valetudini periculosa iudicabat. In eorum vicem vitaminorum supplementum (in primis vitamini CVitamin C, the common cold, and the flu, Freeman, 1976) aliorumque elementorum corpori in parva quantitate necessariorum suadebat ultra illam copiam quae e communi cibo ingeriturL. Pauling, How to live longer and feel better, Freeman, 1986.. Ad illam doctrinam divulgandam anno 1973 The Linus Pauling Institute of science and medicine conditum est. In quo non multum profecit quia Institutum Sanitatis Civitatum Foederatarum (National Institute of Health) novam doctrinam non comprobavit.

 Notae 

4674 Pauling

 Nexus externi 

 Institutum Lino Pauling dicatum 

 Linus Pauling: The Nature of the Chemical Bond (De Natura Nexus Chemici) 
 De Lino Pauling in pagina Nobeliano Chemiae Praemio dicata  
 De Lino Pauling in pagina Nobeliano Pacis Praemio dicata 
 The Pauling Blog

Categoria:Professores Instituti Technologiae Californiensis
Categoria:Chemici theoretici
Categoria:Praemium Nobelianum Pacis
Categoria:Praemium Nobelianum Chemiae
Categoria:Incolae Oregoniae